Diari Oficial de la Generalitat Valenciana


Sumari del DOGV 5142, del 24-11-2005 (2005/12884)

Edicte de notificació de la resolució de l'expedient sancionador 12/2005/0060, a Gerónimo Molina Navarro.
---------------------------------------------------------------------------------------------------------

### Dades del document

Número de DOGV
:   5142

Data del DOGV
:   24-11-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/12957


Organisme emissor
:   Conselleria de Justícia, Interior i Administracions Públiques

Tipus de document
:   Anunci

Edicte de notificació de la resolució de l'expedient sancionador 12/2005/0060, a Gerónimo Molina Navarro. [2005/X12624]
  
De conformitat amb allò acordat per aquesta Direcció Territorial, i a l'empara del que disposen els articles 59.5 de la Llei 30/1992, de Règim Jurídic de les Administracions Públiques i del Procediment Administratiu Comú; mitjançant el present Edicte es notifica a les persones interessades les sancions dictades en els expedients sancionadors, que ha tramitat la Direcció Territorial de Castelló d'aquesta Conselleria de Justícia, Interior i Administracions Públiques:
  
ESSANC/12/2005/0060. Resolució de data 25 d'agost de 2005, dictada pel director general d'Interior, per la qual s'acorda imposar a Gerónimo Molina Navarro, l'últim domicili conegut del qual és el carrer de Xavier Nogués, 10-6è-1ª, de la localitat de Barcelona, una sanció de tres-cents euros (300 €), basant-se en els fets següents: ?A Benicàssim, el dia 26 de març de 2005, a les 20.00 hores, personada la força denunciant a requeriment de l'àrbitre, al camp de futbol de la localitat, amb motiu de la trobada disputada entre els equips Benicàssim i Júpiter al torneig Tavel Sport, aquest els participà que dues persones, de què dóna una descripció de com van vestits, i que un d'ells és l'entrenador del Júpiter, l'havien insultat i, fins i tot, havien intentat colpejar-lo. Identificades al corredor dels vestuaris, van resultar ser Gerónimo Molina Navarro i Juan Carlos Cieza Montañés. Els agents romangueren al corredor dels vestuaris fins que l'àrbitre acabà l'acta per, a evitar una possible agressió, i durant aquest temps van observar com les persones indicades van continuar amb expressions com ara ?aquest fill de puta ens ha fet perdre, aquest cabró ha afavorit el Benicàssim?, constitutiva d'una infracció administrativa, qualificada de greu, tipificada en l'article 90 b) de la Llei 4/1993, de 20 de desembre, de la Generalitat Valenciana, de l'Esport a la Comunitat Valenciana.
  
El que s'informa als interessats referits, als efectes oportuns i previstos en l'art. 58 de la Llei 30/1992, de Règim Jurídic de les Administracions Públiques i del Procediment Administratiu Comú, i se'ls comunica que, contra la present Resolució, que no posa fi a la via administrativa, cal interposar recurs d'alçada, en el termini d'un mes, davant l'òrgan superior jeràrquic d'aquell que va dictar aquest, el secretari autonòmic de Justícia i Interior, de conformitat amb el que estableix l'art. 107 en relació amb el 114 i ss de l'esmentada Llei 30/1992, de 26 de novembre, tot això sense perjudici que utilitze qualsevol altra via que s'estime oportuna.
  
En el cas que no facen ús del dret a recórrer, la sanció imposada haurà de fer-se efectiva i utilitzar els impresos, a recollir a les oficines síties al carrer Major, 78, 2n pis, Castelló, o en qualsevol de les entitats col·laboradores que hi consten, de conformitat amb el que estableix el Decret 8/2002, de 15 de gener, del Govern Valencià, pel qual s'aprova el sistema de Recaptació de Tributs, Preus Públics i altres ingressos de dret públic de la Generalitat Valenciana, i trametre l'exemplar corresponent a l'administració, a aquesta Direcció Territorial, Infraccions Administratives, carrer Major, núm. 78 € 12015 Castelló.
  
Els terminis per a fer efectiu l'ingrés, en període voluntari i sense recàrrec, d'acord amb el que disposa l'art. 62 de la Llei 58/2003, de 23 de desembre, en relació amb allò que ha previst l'art. 20.4 del Reglament General de Recaptació, aprovat pel Reial Decret 1.684/1990, de 20 de desembre, són els següents:
  
Per a les sancions notificades entre els dies 1 i 15 de cada mes, des de la data de recepció de la notificació fins al dia 20 del mes posterior o, si aquest no és hàbil, fins a l'immediat hàbil següent.
  
Per a les sancions notificades entre els dies 16 i últim de cada mes, des de la data de recepció de la notificació fins al dia 5 del segon mes posterior o, si aquest no és hàbil, l'immediat hàbil següent.
  
I se'ls adverteix expressament que, si no abonen la multa en aquest període voluntari, de conformitat amb allò que disposen els arts. 93 i ss de la Llei 30/1992, de 26 de novembre, es procedirà sense més tràmit a l'exacció per via executiva de constrenyiment sobre el patrimoni.
  
I perquè servisca de notificació a les persones interessades esmentades, s'expedeix el present edicte.